
DIRECȚIA   PATRIMONIU

Nr. ________/_____________
	




                                                                                          Avizat Serviciul Juridic
                                                                                          Prin raport de avizare nr. _______/_______


Raport de specialitate
privind atestarea inventarului bunurilor care alcătuiesc domeniul privat al Municipiului Drobeta Turnu Severin precum și modificarea Anexei nr. 1 la HCL nr. 21/1999

     Prin referatul de aprobare nr. ________/________ Viceprimarul Municipiului Drobeta Turnu Severin, domnul Daniel Cîrjan, propune adoptarea unui proiect de hotărâre de consiliu local privind atestarea inventarului bunurilor care alcătuiesc domeniul privat al Municipiului Drobeta Turnu Severin, precum și modificarea Anexei nr. 1 la H.C.L. nr. 21/1999. 
1.  Necesitatea și oportunitatea proiectului
	Potrivit Codului Administrativ autoritățile publice locale au obligația de a gestiona eficient bunurile aparținând unității administrativ teritoriale în vederea satisfacerii interesului public local.
	În acest scop, actul normativ precizat mai sus stabilește în sarcina autorității executive și deliberative obligația de a proceda la actualizarea inventarului bunurilor din domeniul public și privat. 
	O dimensiune a interesului public local o reprezintă obținerea de venituri la bugetul local prin una din modalitățile de exploatare a dreptului de proprietate publică și privată. Astfel, potrivit dispozițiilor art. 362 cu trimitere la dispozițiile art. 297 din Codul administrativ, modalitățile de exploatare a dreptului de proprietate publică și privată sunt darea în administrare, concesionarea, închirierea și darea în folosință gratuită.
Pentru a putea uza de una din aceste modalități în ceea ce privește imobilele terenuri menționate în referatul de aprobare,  proprietatea privată a municipiului, raportat la faptul ca au survenit modificări respectiv completări, alipiri sau dezmembrări ale acestora, precum și la dispozițiile art. 357 alin. 3 din OUG nr. 57/2019 care prevăd că actualizarea inventarului bunurilor care alcătuiesc domeniul privat al municipiului se realizează de către o comisie specială în termen de cel mult 90 de zile de la modificarea regimului juridic, apreciem că se impune adoptarea unei hotărâri de consiliu local privind actualizarea Anexei nr. 1 a HCL nr. 21/1999.
[bookmark: _Hlk220054095]           Pe de altă parte mai arătam că Decizia Curții Constituționale a României nr. 332/2016 prin care s-a statuat că la data intrării in vigoare a Legii nr. 18/1991, potrivit articolului 36 alin.1 a operat o dezafectare ope legis din domeniul public al statului prin trecerea terenurilor aflate în proprietatea statului situate in intravilanul localităților și care erau în administrarea primăriilor în proprietatea privată a comunelor, orașelor sau a municipiilor pentru a fi vândute, concesionate ori date în folosință celor care solicitau să-si construiască locuințe si nu aveau teren, ori pentru amplasarea de obiective social culturale sau cu caracter productiv potrivit legii ori pentru compensările prevăzute la art. 24 din lege devreme ce aceste terenuri împrumutau regimul juridic al terenurilor prevăzute la art. 26 din lege.
          De asemenea, Decizia ÎCCJ nr. 22/2016 a stabilit că în concret art.36 alin.1 din Legea nr. 18/1991 republicată, prevede în primul rând transferul dreptului de proprietate din patrimoniul statului în patrimoniul UAT-urilor pentru terenurile intravilane care se aflau la data intrării în vigoare a legii în proprietatea statului. Acest element propriu al normei semnifică faptul ca transferul dreptului de proprietate reprezintă un fapt generator de efecte juridice, așadar o situație juridică supusă legii din momentul producerii faptului, în virtutea principiului tempus regit actum. 

În speța de față este vorba despre:

· [bookmark: _Hlk173311585]Terenul în suprafață de 1275 mp, situate în Drobeta Turnu Severin, zona str. Cicero cu o valoare de inventar în sumă de 336.340,00 lei.

În ceea ce privește stabilirea apartenenței terenului în cauză la domeniul privat al Municipiului Drobeta Turnu Severin, considerăm că trebuie avute în vedere următoarele:

A. În primul rând, terenul în cauză nu face parte din bunurile care potrivit legii sau prin natura lor, sunt de uz sau de interes public.

Potrivit art. 286 alin. 1 din OUG nr. 57/2019 privind Codul administrativ, domeniul public este alcătuit din bunurile prevăzute la art. 136 alin. 3 din Constituţie, din cele stabilite în Anexele 2-4 şi din orice alte bunuri care, potrivit legii sau prin natura lor, sunt de uz sau de interes public. 

Conform art. 136, alin. 3 din Constituție, bogăţiile de interes public ale subsolului, spaţiul aerian, apele cu potenţial energetic valorificabil, de interes naţional, plajele, marea teritorială, resursele naturale ale zonei economice şi ale platoului continental, precum şi alte bunuri stabilite de legea organică, fac obiectul exclusiv al proprietăţii publice.

Legea fondului funciar nr. 18/1991 prevede, la art. 5, alin. 1, că aparţin domeniului public terenurile pe care sunt amplasate construcţii de interes public, pieţe, căi de comunicaţii, reţele stradale şi parcuri publice, porturi şi aeroporturi, terenurile cu destinaţie forestieră, albiile râurilor şi fluviilor, cuvetele lacurilor de interes public, fundul apelor maritime interioare şi al mării teritoriale, ţărmurile Mării Negre, inclusiv plajele, terenurile pentru rezervaţii naturale şi parcuri naţionale, monumentele, ansamblurile şi siturile arheologice şi istorice, monumentele naturii, terenurile pentru nevoile apărării sau pentru alte folosinţe care, potrivit legii, sunt de domeniul public ori care, prin natura lor, sunt de uz sau interes public.

Terenul în cauză nu se regăsește în nicio categorie de pe lista ce cuprinde unele bunuri care aparțin domeniului public al comunei, al orașului sau al municipiului, ce constituie Anexa 4 a OUG nr. 57/2019 privind Codul Administrativ.
Astfel, neregăsindu-se în niciuna din categoriile pentru care legiuitorul a prevăzut apartenența la domeniul public, respectiv uzul sau interesul public, este evident că rămâne la aprecierea autorității publice să decidă, de la caz la caz, dacă terenul este afectat sau nu unui uz/interes public.

B. În al doilea rând, terenul ce face obiectul proiectului de hotărâre privind atestarea inventarului bunurilor care alcătuiesc domeniul privat al Municipiului Drobeta Turnu Severin, nu este și nu a fost alocat uzului public, neîndeplinind nicio funcțiune concretă și utilă pentru o folosință publică, fiind un teren neîmprejmuit, fără nicio destinație publică, pe care nu se află construcții, monumente sau construcții ce intră în patrimoniul cultural de interes local sau național și care nu este traversat de rețele publice de alimentare cu apă, canal, electrică, gaze, terenul nefiind afectat uzului public.

C. Nefiind afectat uzului public, rămâne la aprecierea autorității publice locale  dacă atribuie terenului o folosință specifică domeniului public sau una specifică domeniului privat. alegerea dintre aceste alternative, ambele legale, reprezentând o chestiune de oportunitate.

D. Pentru terenul în cauză, inițiatorul proiectului, având în vedere că terenul nu este de uz/interes public, luând în considerare și procesul verbal al Subcomisiei nr. 2, din 13.02.2026, constituită în baza Dispoziției Primarului nr. 502/17.06.2020, dar și Raportul nr……………………………….. al comisiei speciale de inventariere a domeniului public și privat al Municipiului Drobeta Turnu Severin, constituită în baza Dispoziției Primarului nr. 502/17.06.2020, propune inventarierea acestuia în domeniul privat al municipiului.

Apreciem că inițiativa de inventariere a terenului în domeniul privat este susținută din punct de vedere legal de următoarele:
 
Potrivit art. 36, alin. 1, din legea 18/1991, forma republicată în Monitorul Oficial nr. 1 din 05.01.1998: 

Art. 36
(1)Terenurile aflate în proprietatea statului, situate în intravilanul localităţilor şi care sunt în administrarea primăriilor, la data prezentei legi, trec în proprietatea comunelor, oraşelor sau a municipiilor, urmând regimul juridic al terenurilor prevăzute la art. 26.

Art. 26
(1)Terenurile situate în intravilanul localităţii, care au aparţinut cooperatorilor sau altor persoane care au decedat, în ambele cazuri fără moştenitori, trec în proprietatea comunei, oraşului sau a municipiului, după caz, şi în administrarea primăriilor, pentru a fi vândute, concesionate ori date în folosinţă celor care solicită să-şi construiască locuinţe şi nu au teren, ori pentru amplasarea de obiective social-culturale sau cu caracter productiv, potrivit legii, ori pentru compensările prevăzute la art. 24.

Potrivit Deciziei nr. 332/2016 a Curții Constituționale, terenurile ce fac obiectul art. 36, alin. 1 din Legea nr. 18/1991, intră ope legis în domeniul privat al UAT-urilor. La punctul 20 din Decizia menționată  se statuează următoarele: Curtea constată că la data intrării în vigoare a Legii nr. 18/1991, potrivit art. 36, alin. 1 a operat o dezafectare ope legis din domeniul public al statului, prin trecerea terenurilor aflate în proprietatea statului, situate în intravilanul localităților și care erau în administrarea primăriilor, în proprietatea privată a comunelor, orașelor sau municipiilor, pentru a fi vândute, concesionate ori date în folosință celor care solicitau să-și construiască locuințe, și nu aveau teren, ori pentru amplasarea de obiective social-culturale sau cu caracter productiv, potrivit legii, ori pentru compensările prevăzute la art. 24 din lege, de vreme ce aceste terenuri împrumutau regimul juridic al terenurilor prevăzute de art. 26 din lege.

Anterior promovării proiectului de hotărâre, au fost făcute verificări în sensul dacă pentru cele două terenuri au fost formulate cereri în temeiul Legii 18/1991 și dacă există litigii cu privire la acestea. În cazul de față, din verificările efectuate a rezultat că terenul nu a fost revendicat în temeiul Legii 18/1991, Legii 10/2001, nu există litigii pe rolul instanțelor în care persoane fizice/juridice să fi solicitat să se constate un drept de proprietate asupra terenului menționat.

Terenul se află în intravilanul municipiului Drobeta Turnu Severin, la dispoziția Municipiului, care are posibilitatea legală de a-l inventaria în domeniul privat. Nefiind administrat de stat, de alte persoane fizice sau juridice, administrarea terenului revine autorităților publice locale, inclusiv posibilitatea legală de a-l include în domeniul public/privat este tot o expresie a dreptului de administrare recunoscut autorităților publice locale.  

Decizia ÎCCJ nr. 22/2016 a stabilit că în concret art.36 alin.1 din Legea nr. 18/1991 republicată, prevede în primul rând transferul dreptului de proprietate din patrimoniul statului în patrimoniul UAT-urilor pentru terenurile intravilane care se aflau la data intrării în vigoare a legii în proprietatea statului. Acest element propriu al normei semnifică faptul ca transferul dreptului de proprietate reprezintă un fapt generator de efecte juridice, așadar o situație juridică supusă legii din momentul producerii faptului, în virtutea principiului tempus regit actum.

În concluzie apreciem că inițiativa de includere a ternului în domeniul privat este susținută atât de prevederile legale în materie cât și de deciziile Curții Constituționale și ICCJ menționate mai sus.


 Prezentarea istoricului terenului mai sus menționat:

· [bookmark: _Hlk215742689][bookmark: _Hlk215742329]Terenul în suprafață de 1275 mp, situate în Drobeta Turnu Severin, zona str. Cicero
Din analiza HCL 21/1999 privind atestarea imobilelor care alcătuiesc domeniul privat rezultă că terenul în suprafață de 1275 mp, situat în Drobeta Turnu Severin, zona str. Cicero, nu este inclus in domeniul privat al municipiului. 
Din Planul de Amplasament și Delimitare al imobilului întocmit in coordonate Stereografice de către BĂRBULESCU ELENA-LARISA P.F.A., imobilul în discuție are o suprafață de 1275 mp și este situat în Drobeta Turnu Severin, zona str. Cicero. 
Din memoriul tehnic ce însoțește planul de amplasament și delimitare, terenul are categoria de folosință, curți-construcții, pe acesta nu se află construcții, nu  este împrejmuit, nu este vegetație forestieră de interes silvic, nu sunt edificate monumente sau construcții ce intra în patrimoniul cultural de interes local sau național și nu este traversat de rețele publice de alimentare cu apa, canal, electrică, gaze, ceea ce conduce la concluzia că terenul în discuție prin natura lui nu este de uz sau de interes public. 
Din raportul de evaluare Nr.10TRF/15.01.2026 întocmit de către evaluator autorizat ANEVAR inginer Octavian Bordei, terenul are o valoare de inventar de 336.340,00  lei.







2.  Analiza  economico - financiară
       Actualizarea inventarului bunurilor care aparțin domeniului privat al Municipiului Drobeta Turnu Severin creează premisele demarării unor investiții bugetate prin diverse surse de finanțare care în mod cert vor contribui la crearea de noi locuri de muncă și la atragerea de venituri la bugetul local.

3.  Beneficiul pentru comunitate
Prin modificările propuse privind inventarul bunurilor din domeniul privat local, se are în vedere crearea de oportunități privind investițiile prin implementarea de noi proiecte fapt ce conduce la dezvoltarea economico-socială.

4.   Legalitatea 
Susținerea proiectului din punct de vedere legal este fundamentată pe dispozițiile art. 36 alin.1 din Legea 18/1991 privind fondul funciar, cu modificările și completările ulterioare coroborat cu art. 84, art. 129  alin. 1, alin. 2 lit. (c), art. 139 alin. 1, alin. 3 lit (g), art. 196, alin 1 lit. (a) și ale art. 357 din O.U.G. nr. 57/05.07.2019 privind Codul administrativ. În plus, în susținerea legalității proiectului de hotărâre invocăm și Decizia nr. 332/2016 a Curții Constituționale, precum și Decizia nr. 22/2016 a ICCJ – Completul pentru dezlegarea unor chestiuni de drept.

	Proiectul de hotărâre cu întreaga documentație va fi supus spre dezbatere și aprobare în ședința Consiliului Local al Municipiului Drobeta Turnu Severin.
 


          Director,                 					 Șef Serviciu Administrare Terenuri,     
       Radu Lăpădat                      			    	  		Felix Nuhaiu  	 


	Direcția Arhitect Șef,             						Inspector,                                                                         
   Șef Serviciu Urbanism _____________                                            Nicoleta-Lavinia Vijulie

   Șef Serviciu Cadastru  _____________	

